Doktor Martin

"Doktor Martin" on inglise telesari. Nimiosalise, doktor Martin Ellinghami rollis on Martin Clunes. Teise peaosalise, algkooliõpetaja Louisa Glassoni rollis astub üles Caroline Catz. Sarja tegevus toimub väljamõeldud Portwenni rannikukülas. Võtted toimusid Inglismaal Cornwallis Port Isaaci kalurikülas ja selle ümbruses.

Eestis on sarja näidanud ETV.

Sisu
Londoni Imperial College'is töötaval andekal ja edukal vaskulaarkirurgil doktor Martin Ellinghamil areneb välja hemofoobia ning tal tuleb leida endale uus töökoht. Ta hakkab pidama külatohtri ametit Cornwalli rannikul asuvas unises Portwenni kalurikülas, kus ta oli lapsena veetnud koolivaheaegu oma tädi Joan Nortoni (Stephanie Cole) juures.

Doktor Martin Ellinghami meditsiinialased teadmised on kümnepalliskaalal hinnatavad maksimaalse kümne palliga, tema suhtlusoskus ja käitumislaad aga vaevalt ühe palliga.

Hooajad
2004. aasta 2. septembril esilinastunud sarja esimesed viis hooaega olid ekraanil aastatel 2004–2011. Sarja kuuenda hooaja võtted algasid 2013. aasta kevadel ning selle osad jõudsid teleekraanile sama aasta sügisel. Seitsmenda hooaja viimane osa oli ekraanil 2. novembril 2015.http://www.itv.com/presscentre/press-releases/martin-clunes-returns-britains-favourite-grumpy-medic Kaheksas hooaeg jõudis vaatajateni 2017. aastal, üheksas 2019. aastal ning kümnes ja ühtlasi viimane hooaeg 2022. aastal.

HooaegOsade arvEsilinastus Algus Lõpp 1 6   2 8   Jõulu-eri 1  3 7   4 8   5 8   6 8   7 8   8 8   9 8  1097. september 202225. detsember 2022

Galerii

Märkused

Välislingid
Doc Martin, ametlik koduleht
Doktor Martini kodu, Google Street View

Kategooria:Suurbritannia draamasarjad
Kategooria:Suurbritannia komöödiasarjad
Kategooria:ITV telesaated